b"\n_START_ARTICLE_\nAdaptive Transform Acoustic Coding\n_START_PARAGRAPH_\nAdaptive Transform Acoustic Coding (ATRAC) \xc3\xa9s un algorisme de codificaci\xc3\xb3 (c\xc3\xb2dec d'\xc3\xa0udio) desenvolupat per Sony basat en principis psicoac\xc3\xbastics que ofereix diferents nivells de compressi\xc3\xb3 depenen de la qualitat de so desitjada. Actualment, s'usa per a guardar informaci\xc3\xb3 de senyals d'\xc3\xa0udio en MiniDisc i altres productes reproductors d'\xc3\xa0udio de la mateixa marca Sony. Tanmateix, altres fabricants com Sharp i Panasonic tenen tamb\xc3\xa9 les seves pr\xc3\xb2pies versions del c\xc3\xb2dec.\n_START_SECTION_\nTecnologia\n_START_PARAGRAPH_\nL'ATRAC utilitza el que s'anomena codificaci\xc3\xb3 perceptual. La codificaci\xc3\xb3 perceptual es basa en la psicoac\xc3\xbastica i aprofita les imperfeccions de l'orella humana per evitar digitalitzar els sons que aquesta dif\xc3\xadcilment percebr\xc3\xa0._NEWLINE_D'aquesta manera, i com molts altres c\xc3\xb2decs com ara MP3 o ePAC (enhanced Perceptual Audio Coder) intenten codificar aquells sons que queden per sobre del llindar d'emmascarament (sons audibles). \xc3\x89s per aix\xc3\xb2, que ATRAC elimina les freq\xc3\xbc\xc3\xa8ncies que l'orella humana no \xc3\xa9s capa\xc3\xa7 de recon\xc3\xa8ixer, quedant-se nom\xc3\xa9s amb les audiofreq\xc3\xbcencies (20 a 20 000 Hz).\n_START_SECTION_\nATRAC1\n_START_PARAGRAPH_\nATRAC1 va ser el format utilitzat per Sony en el seu sistema SDDS als anys noranta. Aquest sistema multicanal utilitza 8 canals codificats mitjan\xc3\xa7ant aquesta codificaci\xc3\xb3, obtenint un bitrate global de tots els canals de 1168 kbit/s. \xc3\x89s per aix\xc3\xb2, que podr\xc3\xadem dir que \xc3\xa9s un dels principals competidors de Dolby Digital (AC-3) i altres sistemes com el DTS.\n_START_SECTION_\nCom soluciona ATRAC aquest problema?\n_START_PARAGRAPH_\nPer prevenir el pre-eco ATRAC canvia a mode curt de finestra (short mode) quan detecta un senyal d'atac (transici\xc3\xb3 abrupta). Aix\xc3\xad, nom\xc3\xa9s hi ha un petit segment de soroll abans de l'atac i la resta s'emmascara gr\xc3\xa0cies al post-emmascarament temporal. Tanmateix, si el canvi de finestra no es dugu\xc3\xa9s a terme a causa d'un error del bloc adaptatiu i segu\xc3\xadssim en mode llarg l'emmascarament temporal posterior (post-emmascarament) no tindria els efectes desitjats perqu\xc3\xa8 el soroll quedaria emmascarat durant un per\xc3\xadode molt petit i for\xc3\xa7a inferior a la llarg\xc3\xa0ria de la finestra.\n_START_SECTION_\nAssignaci\xc3\xb3 de bits\n_START_PARAGRAPH_\nL'algorisme d'assignaci\xc3\xb3 de bits divideix els bits disponibles entre les diferents unitats. Les unitats amb un alt nombre de bits, tindran menys quantificaci\xc3\xb3 de soroll. Per contra, aquelles amb pocs o cap bit en tindran prou._NEWLINE_Cal dir, que aquest algorisme ha d'assegurar que les unitats cr\xc3\xadtiques o rellevants tinguin prou bits i, alhora, que el soroll en les unitats no tant rellevants no sigui perceptualment significant. \xc3\x89s important mencionar que ATRAC usa codificaci\xc3\xb3 entr\xc3\xb2pica atorgant menys bits als valors m\xc3\xa9s redundants, de forma que reduirem considerablement la mida del fitxer._NEWLINE_Tal com podem veure al diagrama de blocs d'aquest c\xc3\xb2dec el descodificador \xc3\xa9s totalment independent de l'algorisme d'assignaci\xc3\xb3 de bits, cosa que permet fer evolucionar el sistema sense haver de canviar els dispositius reproductors. D'aquesta forma, Sony presentava m\xc3\xbaltiples possibilitats per a aquesta assignaci\xc3\xb3 que analitzarem en les noves versions que ha presentat.\n_START_SECTION_\nCom soluciona ATRAC3 el problema del pre-eco?\n_START_PARAGRAPH_\nEl filtre pas baix eliminar\xc3\xa0 les transicions abruptes a partir d'una certa freq\xc3\xbc\xc3\xa8ncia. Alhora, el fet d'utilitzar codificacions similars al joint stereo permet sumar el canal dret i esquerra per sobre d'una certa freq\xc3\xbc\xc3\xa8ncia, guardar la difer\xc3\xa8ncia entre els dos canals i durant la descodificaci\xc3\xb3 reconstruir la informaci\xc3\xb3 d'alta freq\xc3\xbc\xc3\xa8ncia del canal dret i esquerra recombinant la informaci\xc3\xb3 comuna de cada canal._NEWLINE_D'aquesta manera, evitem quantitzar soroll i que se'ns propagui al llarg d'una finestra sencera.\n_START_SECTION_\nAplicacions\n_START_PARAGRAPH_\nRealAudio 8\n_START_SECTION_\nAssignaci\xc3\xb3 de bits\n_START_PARAGRAPH_\nPresenta dos regles apropiades per determinats tipus de senyals d'\xc3\xa0udio._NEWLINE_Regla A:_NEWLINE_00 \xe2\x86\x92 0 | 01 \xe2\x86\x92 10 | 10 \xe2\x86\x92 110 | 11 \xe2\x86\x92 111 |_NEWLINE_Regla B:_NEWLINE_00 \xe2\x86\x92 0 | 01 \xe2\x86\x92 110 | 10 \xe2\x86\x92 111 | 11 \xe2\x86\x92 10 |_NEWLINE__NEWLINE_Observem que la regla A \xc3\xa9s apropiada per senyals que aprofitin tot el rang din\xc3\xa0mic i que tinguin una probabilitat d'ocurr\xc3\xa8ncia alta de valors amb un alt nivell de pressi\xc3\xb3 sonora elevada._NEWLINE_Per contra, la regla B \xc3\xa9s apropiada per senyals d'\xc3\xa0udio amb relativament pocs valors o mostres amb un alt nivell de pressi\xc3\xb3 sonora._NEWLINE_Amb la utilitzaci\xc3\xb3 de tots aquests aspectes aconseguim reduir la taxa de dades, bitrate, de forma considerable aconseguint factors de compressi\xc3\xb3 d'aproximadament 1/20 la taxa de dades d'un CD (PCM lineal)."